
Riigieelarvest eraldatud raha kasutamine
1. Asjaolud ja menetluse käik 
17.04.2008 toimus  Narva linna teede ja tänavate remondiks eraldatud rahade jaotamise komisjoni nõupidamine, kus arutati Narva linna teede ja tänavate remondiks eraldatud raha jaotamist ja otsustati seoses linna teede halva seisukorraga ning 2008. a linnaeelarves teede remondiks eraldatud vahendite ebapiisavusega suunata riigieelarvest avalikult kasutatavate kohalike teede hoiuks eraldatud rahast 3 mln krooni linna teede ja tänavate remondiks ning 71,0 tuh. krooni Tallinna mnt 17 elamu juurdepääsutee remondiks.

Vabariigi Valitsuse 21.02.2008 korralduse nr 93 „Avalikult kasutatavate kohalike teede hoiuks eraldatud raha jaotuse kinnitamine omavalitsusüksuste lõikes 2008. aastal”  lisas (https://www.riigiteataja.ee/ert/act.jsp?id=12930906) eraldati Narva linnale riigieelarvest 9 190,7 tuh. krooni avalikult kasutatavate kohalike teede hoiuks. 

Narva Linnavolikogu 06.03.2008 määrusega nr 11 „Loa andmine riigieelarvest eraldatud raha jaotamiseks” lubati Narva Linnavalitsusel jaotada riigieelarvest teede remondiks eraldatud raha summas 8 190,7 tuh krooni objektide lõikes. 

Ülaltoodu alusel taotleb Narva Linnavalitsuse Linnavara- ja Majandusamet kasutada riigieelarvest eraldatud rahast Narvas linna teede ja tänavate remondiks 2519,6 tuh. krooni, sh:
· 2448,6 tuh. krooni – Kerese tn, Tallinna mnt tn, Rahu tn, Joala tn, Puškini tn, Rakvere tn, Pähklimäe tn, Uusküla tn, Kraavi tn, Viru - Koidula tn, Vestervalli tn, Hariduse tn  jt  teede jooksev remont;
· 71,0 tuh. krooni - Tallinna mnt 17 elamu juurdepääsutee remont.

2. Õiguslikud alused

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 06.03.2008 määruse nr 11 „Loa andmine riigieelarvest eraldatud raha jaotamiseks” alusel lubati Narva Linnavalitsusel jaotada teede remondiks riigieelarvest eraldatud raha objektide lõikes. 

3. Otsus

Lubada Narva Linnavalitsuse Linnavara- ja Majandusametil kasutada riigieelarvest eraldatud rahast 2519,6 tuh. krooni linna teede ja tänavate remondiks, sh:

· 2448,6 tuh. krooni – Kerese tn, Tallinna mnt tn, Rahu tn, Joala tn, Puškini tn, Rakvere tn, Pähklimäe tn, Uusküla tn, Kraavi tn, Viru - Koidula tn, Vestervalli tn, Hariduse tn jt teede jooksev remont;

· 71,0 tuh. krooni - Tallinna mnt 17 elamu juurdepääsutee remont.

4. Rakendussätted 

4.1. Halduskohtumenetluse seadustiku §9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.
4.2. Korraldus jõustub seadusega sätestatud korras.

